П Р О Т О К О Л    № 25

от заседание на
КОМИСИЯ ПО АНАЛИЗ И ОТЧИТАНЕ СТЕПЕНТА НА НАТОВАРЕНОСТ
НА ОРГАНИТЕ НА СЪДЕБНАТА ВЛАСТ
НА ВИСШИЯ СЪДЕБЕН СЪВЕТ

/03.07.2013 г., сряда/

Днес, 03.07.2013 г., сряда, от 11.30 ч. се проведе заседание на Комисията по анализ и отчитане степента на натовареност на органите на съдебната власт /КАОСНОСВ/ при ВСС, в състав: 

ПРЕДСЕДАТЕЛ:
ЗАМ.-ПРЕДСЕДАТЕЛ:
и ЧЛЕНОВЕ:	КАЛИН КАЛПАКЧИЕВ
ЕЛКА АТАНАСОВА
ГАЛИНА КАРАГЬОЗОВА
КАМЕН СИТНИЛСКИ - отсъства
РУМЕН БОЕВ
ЮЛИАНА КОЛЕВА
РУМЕН ГЕОРГИЕВ  - отсъства 
КАМЕН ИВАНОВ
МАРИЯ КУЗМАНОВА
МИЛКА ИТОВА - отсъства	

На заседанието присъстват и експертните сътрудници към комисията: Красимира Василева – началник-отдел „ЮОДКВСС” в дирекция „Правна”, Румен Митев – главен експерт „Съдебна статистика”.

На основание решение на комисията по Протокол № 22/11.06.2013 г., т. 6, в днешното заседание присъстват и Ивайло Кънев и Венелина Тошева - студенти от юридически факултети, които провеждат стаж в Администрацията на Висшия съдебен съвет.

1. ОТНОСНО: Извадка от Окончателен доклад на Румъния относно определянето и залагането на оптималния обем работа за съдиите и съдебните служители и гарантиране на качеството на дейността на съдилищата, предоставен от представители на ВСМ-Румъния, препратен от Комисия „Международна дейност” на ВСС, за сведение.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :
1.1. Прима за сведение извадката от Окончателния доклад на Румъния относно определянето и залагането на оптималния обем работа за съдиите и съдебните служители и гарантиране на качеството на дейността на съдилищата.
1.2. Възлага на Дирекция „Международна дейност” от Администрацията на ВСС, с оглед подпомагане дейността на комисията във връзка с изготвяне на средносрочна стратегия за човешките ресурси в съдебната власт, да извърши цялостен превод на глави 2В „Времеви стандарти” и 1В ІІ „Оценка на типовете дела и натовареността в румънските съдилища. Опростен начин за измерване на натовареността.” от доклада, предоставен от ВМС-Румъния. С оглед предстоящи срещи на подгрупа „Прокурори и следователи” към Работната група за изготвяне на средносрочна стратегия за човешките ресурси в съдебната власт, и в зависимост от обема на превода, по възможност същият да бъде извършен до 10.07.2013 г.

2. ОТНОСНО: Доклад от Красимира Василева – експертен сътрудник на комисията, във връзка с отложена т.5 от предходното заседание на комисията - извлечение от Протокол № 28/24.06.2013 г. на Комисията по правни въпроси във връзка с анализ и оценка на изпълнението на Стратегията за продължаване на реформата на съдебната система в условията на пълноправно членство на Европейския съюз.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :
2.1. Приема за сведение доклада от Красимира Василева – експертен сътрудник на комисията.
2.2. Изразява становище, че в Стратегията за продължаване реформата на съдебната система в условията на пълноправно членство в Европейския съюз, приета с Решение № 441 на Министерския съвет от 28.06.2010 г., не се съдържат мерки, които да касаят дейността на КАОСНОСВ.
2.3. Решението по т.2 и докладът да се изпратят на Комисия по правни въпроси за сведение.

3. ОТНОСНО: Доклад от Красимира Василева – експертен сътрудник на комисията, във връзка с отложена т.8 от предходното заседание на комисията: извлечение от Протокол № 5/17.06.2013 г. на Групата на председателите на постоянните комисии на ВСС във връзка с изпълнението на Графика за неотложните мерки и действия на правителството и органите на съдебната власт за изпълнение на показателите за напредък в областта на съдебната реформа, борбата с корупцията и организираната престъпност за периода юли 2012 г. – декември 2013 г.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :
3.1. Приема изготвения доклад относно изпълнението на Графика за неотложните мерки и действия на правителството и органите на съдебната власт за изпълнение на показателите за напредък в областта на съдебната реформа, борбата с корупцията и организираната престъпност за периода юли 2012 г. – декември 2013 г.
3.2. Изпраща доклада на Групата на председателите на постоянните комисии на ВСС, за сведение.

4. ОТНОСНО: Електронни съобщения от 26.06.2013 г. от адв. Пепеланова, адв. Сталев и мл.адв. Тонка Динчева на вниманието на ВСС по повод направеното предложение за закриване на Районен съд гр. Чепеларе, с прикачена към съобщенията Официална позиция на Адвокатска колегия Смолян относно предложението за промяна на границите и закриване на РС Чепеларе.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :
4.1. Приема за сведение официалната позиция на Адвокатска колегия Смолян, както и допълнително изпратените приложения към електронното съобщение от 27.06.2013 г. от адвокат Пепеланова.
4.2. Да се изпрати отговор до адвокат Пепеланова съобразно проведеното обсъждане.

5. ОТНОСНО: Електронно съобщение от 27.06.2013 г. от нотариус Андон Великов, с прикачено към съобщението Становище на нотариус Андон Великов и нотариус Николай Бъчваров – и двамата с район на действие  района на РС Чепеларе, във връзка с предложението за промяна на границите и закриване на РС Чепеларе.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :
Приема за сведение становището на нотариусите Андон Великов и Николай Бъчваров – и двамата с район на действие района на РС Чепеларе.

6. ОТНОСНО: Решение на Комисия „Бюджет и финанси” на ВСС по протокол № 27/26.07.2013 г. относно провеждане на обществени поръчки по реда на ЗОП в изпълнение на дейности по европейски проекти, по които ВСС е бенефициент.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :
Приема за сведение решението на Комисия „Бюджет и финанси” относно провеждане на обществени поръчки по реда на ЗОП в изпълнение на дейности по европейски проекти, по които ВСС е бенефициент.

7. ОТНОСНО: Писмо от и.ф.председателя на Софийски военен съд с приложени копия от кореспонденция между МВнР, МП и ВоАС относно отправена от службата на Върховния комисар по правата на човека молба за предоставяне на информация за законодателството и текущата съдебна практика на военните съдилища в Република България, както и изготвените от Военно-апелативния съд отговори на приложения въпрос, за сведение.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :
Приема за сведение копията от кореспонденция между Министерството на външните работи, Министерството на правосъдието и Военно-апелативния съд, приложени към писмото от и.ф.административния ръководител на Софийски военен съд.

ПРЕДСЕДАТЕЛ
НА КОМИСИЯТА:    / п /

КАЛИН  КАЛПАКЧИЕВ